Louis lejlighed var perfekt til os, som havde 4 dage til sightseeing i Paris.
Lejligheden er lys og ren med et lille køkken og et funktionelt badeværelse, endda med vaskemaskine (godt når man rejser rundt som packpacker).
Sovesofaen var okay at sove på, men vi savnede lidt en “rigtig” seng. Lejligheden er sparsomt møbleret med et skrivebord og klapstole.
Som beskrevet ligger lejligheden på 6.sal uden elevator (105 trin), så vi var glade for ikke at have medbragt tung bagage.
Stedet ligger i et levende kvarter i 9. arrondissement med Moulin Rouge for enden af vejen, og der ligger også metrostationen Blanche, så vi nemt kunne komme rundt i hele Paris.
Det kan anbefales at gå en tur ned ad gaden Rue Pierre Fountaine, her finder du mange hyggelige spisesteder og er tæt på mulighed for indkøb. Desuden kan restauranten Le Sanglier Bleu anbefales, den ligger 102 Blv. de Clichy.
Vi mødte ikke Louis, men havde en god skriftlig kommunikation. Han virker imødekommende og lever op til sin værtsrolle.
Tusinde tak til Louis, fordi vi måtte bo i dit hjem.